ખાંભા તાલુકાના ભડણી ગામે આવેલ વાસ્મો યોજના હેઠળનો ૫૦ હજાર લીટર પીવાના પાણીનો સંપ ગામની ભાગોળે આવેલ છે ત્યારે આ સંપ અંડરગ્રાઉન્ડ હોઈ અને જમીનથી માત્ર ૩થી ૬ ફુટ ઉંચા, પર હોઈ ત્યારે ભુડણીના ભગવાન ભોળાભાઈ શિયાળ ઉ. વ. ૮ નામનો બાળક બપોરના સુમારે પતંગ ચગાવવા આ સંપની ઉપર ચડયો હતો ત્યારે ભગવાન નામનો બાળક પતંગ ચગાવવામાં મશગુલ થઈ ગયો હતો અને પતંગ ચગાવતી વખતે બેધ્યાન રહેતા સંપના ઢાંકણા ઉપર આવીને ઉભો રહી જતાં ઢાંકણું નબળુ પડી ગયેલું હોવાથી બાદમાં જ તે સંપમાં પડી ગયો હતો જયારે સંપમાં ૨૫ હજાર લીટર જેટલું પાણી ભરેલું હોઈ ત્યારે બાળક દ્વારા બચવા તમામ પ્રયત્ન કર્યો હશે પરંતુ તે પાણીમાં ડૂબી ગયો હતો બાળક સાંજના ૭ વાગ્યા સુધી પરત નહી ફરતા પરિવારજનો શોધવા નીકળ્યા હતા અને ત્યારે શોધતા શોધતા પાણીના સંપમાં જોયું તો અંદર લાશ તરતી હતી જેને તુરંત બહાર કાઢવામાં આવી અને ભુડણીના પ્રજ્ઞાચક્ષુ સરપંચ અમરુભાઈ કોટિલાને થતાં તેવો અહી દોડી ગયા હતા અને બાળકને હોસ્પિટલ ખાતે પીએમ માટે લઈ જવાની વ્યવસ્થા કરી આપી હતી ત્યારે ઉતરાયણ પહેલા ખાંભા તાલુકામાં પતંગ ચગાવવામાં એક બાળકના મોતથી શોક વ્યાપેલ છે.